වාරිමාර්ග කළමනාකරණ අංශය, උමා ඔය ව්‍යාපෘති කාර්යාලය, ශ්‍රි ලංකා මහවැලි අධිකාරිය, ජල සම්පත් මණ්ඩලය ඉංජිනේරුමය කාර්යයන් පිළිබඳ මධ්‍යම උපදේශක කාර්යාංශ්‍ය යන ආයතනවලින් සමන්විත අමාත්‍යාංශය පසුගිය කාලය තුළ ක්‍රියාත්මක කළ වැඩසටහන්වල ප්‍රගතිය සහ ඉදිරි සැලසුම් පිළිබඳව මෙහිදී සාකච්ඡා කෙරිණ‍.පැරැණි අය කළ කී දේවල පව් ගෙවන්නට සිදුව ඇත්තේ වත්මන් ආණ්ඩුවට බව පෙන්වා දුන් ජනාධිපතිවරයා විදුලිය සම්බන්ධයෙන් එදා ගැසූ ගිවිසුම්වලට බැනුම් අසන්නට සිදුව ඇත්තේ මෙම රජයට බවත් පැවසීය.‍දැනට ක්‍රියාත්මක මහා පරිමාණ යෝජනා ක්‍රම වන දැදුරු ඔය සහ රඹකැන් ඔය ව්‍යාපෘති මෙම වසරේ ජූනි සහ අගෝස්තු මස විවෘත කිරීමට නියමිත බව ද මෙහිදී හෙළිදරව් කෙරිණ.විගනණ වාර්තාවල සඳහන් නිර්දේශ ක්‍රියාත්මක කළ යුතු බවත් එහි සඳහන් අඩුපාඩු නිවැරැදි කර ඇමැති මණ්ඩලය වෙත වාර්තා කිරීමට කටයුතු කළ යුතු බවත් ජනාධිපතිවරයා පැවසීය.ඇමැති මණ්ඩලය ගන්නා තීන්දු ඇතැම් ලේකම්වරුන් කියවන්නේවත් නැති බව පැවසූ ජනාධිපතිවරයා ඒ පිළිබඳ විමසූ විට එවැනි තීන්දුවක් ලැබුණේ නැතැයි පවසන බව ප්‍රකාශ කළේය.